Էլիզաբեթ Պետց

Էլիզաբեթ Պետց (, (Пец; ), գերմանացի շախմատիստուհի, գրոսմայստեր։ Նա երիտասարդ տարիքից եղել է գերմանացի ուժեղագույն շախմատիստուհիների շարքում։ 2002 թվականին Պետցը մինչև 18 տարեկան աղջիկների տարիքային խմբում դարձել է երիտասարդների աշխարհի չեմպիոն, իսկ 2005 թվականին՝ պատանիների աշխարհի չեմպիոն։ Հաղթել է կանանց արագ շախմատի Եվրոպայի 2018 թվականի առաջնությունում։ 2021 թվականին լրացրել է գրոսմայստերի իր երրորդ նորմը, սակայն կասկածի տակ է դրվել նրա նախկինում լրացրած նորմերից մեկի վավերականությունը։ Երկարատև գործընթացից հետո ՖԻԴԵ-ն 2022 թվականի դեկտեմբերին այդ գործով անհատական որոշում է կայացրել և Պետցին շնորհել գրոսմայստերի տիտղոսը։

Անձնական կյանք 
Էլիզաբեթ Պետցը ծնվել է 1985 թվականին Գերմանիա Էրֆուրտ քաղաքում։  Նրա հայրը՝ Թոմաս Պետցը, եղել է շախմատի գրոսմայստեր և դեռ փոքր տարիքից շախմատ է խաղացել դստեր հետ։  Ինը տարեկան հասակում նա առաջին անգամ նվաճել է Գերմանիա առաջնությունը մինչև 11 տարեկան տարիքային խմբում։ 1999 թվականին դարձել Է Գերմանիայի կանանց շախմատի չեմպիոն։ Նա աշխարհի հավաքականի չորս խորհրդականներից մեկն է եղել 1999 թվականին տեղի ունեցած «Կասպարովն ընդդեմ շախմատի աշխարհի հավաքականի» խաղում։ [5]

Պետցը սովորել է Դրեզդենի մարզական միջնակարգ դպրոցում մինչև 2004 թվականը, որտեղ 2005 թվականին նրան շնորհվել է Աբիտուրի դիպլոմ։ Նա խաղացել է «Դրեզդների մարզական ակումբ 1898» Գերմանիայի կանանց լիգայում և «Կրոյցբերգի շախմատային ակումբի» տղամարդկանց լիգայում:[5] Լինելով գերմանացի ամենաուժեղ կին տաղանդներից մեկը՝ նրանով հետաքրքրվել են տարբեր լրատվամիջոցներ, և նա նկարահանվել է բազմաթիվ հեռուստատեսային շոուներում։ Ավագ դպրոցն ավարտելուց հետո նա ընդունվել է Բունդեսվեր՝ որպես բանակի սպորտի խթանման խմբի անդամ։

2015 թվականի սեպտեմբերին նա ամուսնացել է իտալացի գրոսմայստեր Լուկա Շիտայի հետ։ Նրանք բաժանվել են  2018 թվականին։

Միջազգային կարիերա 
2002 թվականին Պետցը դարձել է պատանիների աշխարհի չեմպիոն մինչև 18 տարեկան տարիքային խմբում, իսկ 2005 թվականին՝ պատանիների աշխարհի չեմպիոն։

1998-2016 թվականներին նա հանդես է եկել Գերմանիայի հավաքականում կանանց շախմատի 10 օլիմպիադաներում։ Նա նաև հանդես է եկել Գերմանիայի հավաքականում 2007 թվականին շախմատի կանանց աշխարհի թիմային առաջնությունում՝ վաստակելով +2 =6-0 միավոր, ինչի համար առաջին խաղատախտակի վրա նվաճել է անհատական բրոնզե  մեդալ։  1999-2015 թվականներին Գերմանիայի հավաքականի կազմում նա մասնակցել է շախմատի Եվրոպայի ինը կանանց թիմային առաջնության։ 2001 թվականին նա նվաճել է  անհատական բրոնզե մեդալ երկրորդ տախտակի վրա՝ Իսպանիայի Լեոն քաղաքում +3 =4 -1 արդյունքով։

2017 թվականին Էր Ռիադում կայացած կանանց արագ շախմատի աշխարհի առաջնությունում նվաճել է բրոնզե մեդալ։

Պետցը հաղթել է կանանց արագ շախմատի Եվրոպայի 2018 թվականի առաջնությունում և համապատասխան կայծակնային շախմատի մրցաշարում գրավել է երկրորդ տեղը :Դասական շախմատում նրա ելույթը նույնպես շատ ուժեղ է եղել, և 2018 թվականի սեպտեմբերին նա ընդգրկվել է ՖԻԴԵ-ի Կանանց համաշխարհային վարկանիշի լավագույն տասնյակում։

2019 թվականին նա բրոնզե մեդալ է նվաճել շախմատի Եվրոպայի կանանց անհատական առաջնությունում
։

2021 թվականի նոյեմբերին «FIDE Grand Prix» մրցաշարում նա գրավել է երկրորդ տեղը՝ լրացնելով գրոսմայստերի նորմա։

2022 թվականի դեկտեմբերին կայացրած ՖԻԴԵ-ի որոշումից հետո Պահցին շնորհվել է գրոսմայստերի կոչում։

Ծանոթագրություններ

Արտաքին հղումներ 
 Elisabeth Paehtz chess games at 365Chess.com
 
 Press Conference with Elisabeth Paehtz 
 Personal web site

Շախմատի կանանց գրոսմայստերներ
Գերմանացի շախմատիստներ
Շախմատի գրոսմայստերներ
Շախմատիստներ
2023 երիտասարդական ամառային վիքիճամբարի դասընթացի ժամանակ ստեղծված կամ բարելավված հոդվածներ